30/03/2015 | Administración LocalMunicipal
Coristanco
Publicación de anuncio por descoñecemento de domicilio para notificación persoal

Incoado o expediente de limpeza de finca sita en Muiñoseco-Traba a nome de D. Christian Gonzalo Candelario Del Salto Fahad, sen que se poida coñecer o domicilio a efetos de notificacións do mesmo e de conformidade co disposto nos artigos 59 e 61 da Lei 30/1992, de 26 de novembro de réxime xurídico das administracións públicas e do procedemento administrativo común, procédese á publicación do mesmo, co seguinte contido: DªMaria Araceli Maria Eudosia Suñol Boudraa presentou ante o Concello de Coristanco un escrito en data 28/11/2014 (RE nº 5060), no que pon en coñecemento a existencia dunha finca sita xunto á súa vivenda de Muiñoseco nº 5-Traba, que non cumpre coa normativa de seguridade, salubridade e ornato público. En data 02/12/2014 ditouse providencia de alcaldía para que a Policía local realizase a oportuna visita de comprobación. A Policía local elaborou o seu informe en data 10/03/2015 (RS nº 47 e RE nº 1052) no que pon de manifesto que “a parcela propiedade de Dona Luz Marleny Plaus Jorqui, localizada nas coordenadas UTM: Huso 29, X-521.218 e Y-4.780.540 atópase con maleza (hedras, silvas, etc), dita finca linda con unha casa-galpón da denunciante e dista uns 15 metros aproximadamente da súa vivenda; nun extremo da finca, e lindando coa vía pública, tamén se observan uns loureiros de grande tamaño os cales distan uns 35 metros da casa-galpón e uns 50 metros da vivenda”. As coordenadas referenciadas no informe emitido pola Policía local correspóndense coa referencia catastral 1307904NH2810N. Tanto na denuncia como no informe policial consta como propietaria Dª Luz Marleny Plaus Jorqui, anque na listaxe de propietarios de fincas urbanas, a referencia catastral remite como propietario a D. Christian Gonzalo Candelario Del Salto Fahad con DNI nº XXXXXXXXX. Consultado o padrón de habitantes deste concello, non constan empadroados nin Dª Luz Marleny Plaus Jorqui nin D. Christian Gonzalo Candelario Del Salto Fahad dende a última renovación padroal, polo que resulta imposible coñecer o seu domicilio actual. O artigo 21.1 da Lei 3/2007 do 9 de abril de prevención e defensa contra incendios forestais de Galicia establece que os propietarios das fincas estarán obrigados a xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, (…). Ademáis do sinalado, a ordenanza municipal de limpeza de fincas, seguridade, salubridade e ornato público, obriga aos propietarios das fincas a mantelas nun estado de limpeza de tal que evite a propagación de lume, invasión de animais, etc. En relación á existencia de loureiros, e vista a distancia existente ás diferentes construcións, cúmprese coa establecida na Lei 7/2012, polo que non lle serían de aplicación as medidas recollidas nesta lei en relación á tala e xestión da biomasa. Caso de que a interesada así o entedese oportuno, os seus dereitos tería acollida nos tribunais civís que poderían coñecer do asunto. Tendo en conta todo anterior, así como o artigo 22.3 da lei 3/2007 de 9 de abril de conformidade coas competencias en materia de Urbanismo e Medio Ambiente e o articulado da Lei 7/1985 de Bases de réxime local, que me veñen atribuidas pola normativa vixente PRIMEIRO.- Incoar expediente de limpeza de finca a D. Christian Gonzalo Candelario Del Salto Fahad por constar como propietario da finca sita en Muiñoseco-Traba coa referencia catastral 1307904NH2810N para que, no prazo de 15 días naturais a contar dende o día seguinte ao da recepción da notificación deste acordo, presente as alegacións que considere oportunas no rexistro do Concello de Coristanco ou que proceda á adopción na finca da súa propiedade e sita en Traba, deste término municipal, das medidas necesarias para conservar as condicións de seguridade, salubridade e ornato público esixidas na normativa vixente, mediante a realización da limpeza da maleza e xestión da biomasa, observando as medidas de seguridade establecidas pola normativa aplicable. En caso de que, transcurrido este prazo sen que se adoptaran estas medidas, e sen perxuicio das responsabilidades en que vostede poidera incurrir por eventuais accidentes ocasionados pola acumulación de maleza e matorral, este Concello incoará o oportuno procedemento legal para garantizar o cumprimento das súas obrigas como propietario. SEGUNDO.- Notificar este acordo á denunciante. TERCEIRO.- Tendo en conta que non é posible coñecer o domicilio a efetos de notificación persoal do denunciado, remitir anuncio ao Boletín Oficial da Provincia para a súa publicación en cumprimento dos artigos 59 e 61 da Lei 30/1992, de 26 de novembro de réxime xurídico das administracións públicas e do procedemento administrativo común. O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, facéndoselle saber que contra este acordo pode interpoñer RECURSO DE REPOSICIÓN no prazo de un mes, a contar dende o día seguinte ao da recepción da comunicación deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992 do 26 de novembro, de Réxime Xurídico das Administracións Públicas e Procedemento Administrativo Común, ou ben interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, Reguladora das Xurisdicción Contencioso-Administrativa. Coristanco 16 de marzo de 2015 O alcalde Antonio Pensado Plágaro